Урыстәылатәи атуроператорцәа Аԥсныҟа атурқәа рҭаххара ишацлаз рҳәоит
© Sputnik / Томас ТхайцукВид на Сухумскую набережную
© Sputnik / Томас Тхайцук
АҞӘА, хәажәкыра 31 – Sputnik. Урыстәылатәи атуроператорцәа Аԥсныҟа атурқәа рҭаххара ишацлаз рҳәоит, убри аан иазгәарҭоит аеконом-сегмент аҟынтәи 3-5 еҵәа змоу асасаирҭақәа рҭаххара ишазҳауа. Абри атәы аанацҳауеит РИА Новости урыстәылатәи атуроператорцәа рдыррақәа шьаҭас иҟаҵо.
Ари ахырхарҭа алкаара шаиуа азгәанаҭеит Fun&Sun (уаанӡатәи "TUI Россия").
"Ииасыз ашықәс аҿырԥшрала уажәы ари ахырхарҭа аҭаххара еиҳа еиҳауп. Убри аан аеконом-сегмент аҟынтәи 3-5 еҵәа змоу асасаирҭақәа рҭаххара иазҳауа иалагеит. 2021 шықәсазы еиҳа иалыркаауа иҟаз аеконом-сегмент акәын", – рҳәеит атуреилахәыраҿы.
Атуроператор "Интурист" иазгәанаҭоит Аԥсныҟа сынтәа атурқәа рҿаҵара 28% рыла ҵыԥхтәи аҿаҵарақәа ишреиҳау.
"Египет, Ҭырқәтәыла рҟынтәи ари ахырхарҭахь ииасуа иалагеит, избанзар Аԥсныҟа ацаразы иаҭахны иҟам ПЦР-тестқәа, асертификатқәа", - рҳәеит "Интурист" аҿы.
30 Хәажәкыра, 14:32
"Русскии экспресс" аҿы иазгәарҭеит Аԥсныҟа аҿаҵарақәа еизҳауа ишалагаз хәажәкыра 20 инаркны, аха убри аан адинамика макьаназ ушамыргәырӷьо.
"Аиҳараҩык атуристцәа ирҭаху акласс ҳарак иаҵанакуа асасааирҭақәа роуп", - рҳәеит атуроператор апресс-маҵзура.
21 Хәажәкыра, 19:30
Атуроператор PAC Group адыррала Аԥсныҟа аҿаҵарақәа 2021 шықәсазтәиқәа ириеҳам, еиҳаракгьы ирҭаху 3-4 еҵәа змоу асасааирҭақәа роуп ҳәа.
Урыстәылатәи атуристцәа Аԥсныҟа иаар рылшоит адәыӷба Москва-Аҟәа ала, машьынала аушьҭырҭатә ҭыԥ "Адлер" иахысны ма ҳаирпланла Шәачанӡа.
Адлер ма Шәача рҟынтәи Аԥсныҟа иаауа атуристцәа ирылшоит иаку абилеҭ ахархәара.
30 Хәажәкыра, 13:50